Pri príležitosti medzinárodného dňa archeológie Žilinský samosprávny kraj organizuje dňa 23. októbra 2018 v kongresovej sále úradu ŽSK konferenciu na tému: Archeológia – svedectvo doby, na ktorej odznejú viaceré zaujímavé články nielen o samotnej archeológii ako vednej disciplíne, ale aj napríklad čo obnáša práca archeológa pamiatkára, či prednášky o archeologických výskumoch v Divinke, Radoli-Koscelisku, na Havránku a Rohačke. Všetci sú vítaní. Prikladáme program konferencie:
Program konferencie
Vo štvrtok 24. mája 2018 o 15.30 hod. v priestoroch Slovenského múzea ochrany prírody a jaskyniarstva bude Martin Furman prednášať o jeho práci archeológa pamiatkára. Všetci ste srdečne vítaní.
Krajský pamiatkový úrad Žilina v spolupráci so Spolkom Septentrio priebežne realizuje prieskumy potenciálnych polôh pre osídlenie v jarných mesiacoch, kedy sú podmienky preň ideálne. V katastri obce Partizánska Ľupča poznáme z literatúry viaceré archeologické náleziská (hradisko Sv. Ďur, vodný hrádok), ale aj ojedinelé nálezy, publikované už v prvom katalógu Uhorského múzea "Cimeliotheca Musei Nationalis Hvngarici" (bližšie pozri Furman 2016). My sme sa tentokrát rozhodli navštíviť, na prvý dojem z doliny, nie príliš výraznú polohu Bryndzovec. Čítať ďalej
Členovia spolku SEPTENTRIA sa v marci 2018 zúčastnili záchranného archeologického výskumu na novoobjavenej lokalite v Trenčíne – Opatovej a veľkou mierou prispeli k odbornému preskúmaniu zistených nálezových situácií.
Čítať ďalej
Koncom roku 2017 pribudli do Spolku Septentrio noví šiesti členovia z Liptova. Máme veľkú radosť. O to viac, že majú záujem rozvíjať svoje vedomosti, objavovať nové náleziská, ale tiež pomáhať skúmať už známe lokality. Sú tak nesmiernou pomocou nám archeológom pri ochrane a postupnom odhaľovaní tajomstiev archeologického kultúrneho dedičstva severu Slovenska. Čítať ďalej
Nové púchovské sídlisko v Turci
Krajský pamiatkový úrad v Žiline počas obhliadky budúcej výstavby rodinných domov v k. ú. obce Dolný Kalník zachytil dňa 15. marca 2018 okraj nového, doposiaľ neevidovaného sídliska púchovskej kultúry. Časť je narušená novou výstavbou. Archeologický výskum preukáže, v akom rozsahu. Stred sa nachádza na rozhraní katastrov Dolný Kalník a Dražkovce v polohe Farské, v súčasnosti na poľnohospodársky obrábanej pôde. Čítať ďalej
Štefan Meliš (foto: M. Portášik)
Jeden z najbližších spolupracovníkov Antona Petrovského-Šichmana. Aj takto by sa dal na prvý krát, z hľadiska prínosu archeológie na Považí, charakterizovať p. Štefan Meliš z Považskej Bystrice. Po dohovore s archeológom Jozefom Moravčíkom, ktorý stretnutie dohodol, mi venoval niekoľko hodín aby som sa oboznámil bližšie s jeho životným osudom – detstve a rodinnom zázemí, ako dokázal počas niekoľkých desaťročí objaviť desiatky nových archeologických nálezísk, založiť a viesť archeologický i numizmatický krúžok, ale i spísať stovky povestí a vystrúhať množstvo drevených figúrok. Čítať ďalej
Dňa 8. mája 2017 bol realizovaný archeologický výskum na vedecké a dokumentačné účely v katastri obce Liptovské Matiašovce. Ide o doposiaľ prvú dochovanú neolitickú výšinnú polohu na Liptove s bohatým zastúpením štiepanej industrie (pazúrik, obsidián a rádiolarit) a fragmentov keramiky z obdobia tzv. mladšej lineárnej keramiky. Čítať ďalej
Predmet, o ktorom bude reč, je pomerne často nachádzaný v blízkosti stredovekých hradov či sídlisk a zvyčajne nie je veľmi výnimočný. Tento však objavil v auguste 2013 malý chlapec z Francúzska, ktorý bol s rodičmi na dovolenke na Liptove. Čítať ďalej
Pravekú lokalitu objavili pracovníci Múzea Slovenského krasu v roku 1954. Refúgium sa nachádza na severovýchodnej časti vápencového vrchu Siná a vytvára asi 100 m dlhú plošinu, sklonenú smerom na juh na rozhraní katastrov Demänovská Dolina a Pavčina Lehota. Čítať ďalej